
UPRAVNO VIJEĆE
KLASA: 007-04/24-01/4
URBROJ: 2186-1-26-01-24-2
Varaždin, 25. srpnja 2024. godine

Z A P I S N I K

Sa 41. sjednice Upravnog vijeća Ljekarne Varaždinske županije (dalje u tekstu: Upravno vijeće), održane dana 25. srpnja 2024. godine s početkom u 15:15 sati.

Predsjednica Upravnog vijeća pozdravlja prisutne članove te sukladno članku 13. Poslovnika o radu Upravnog vijeća zaključuje da su sjednici Upravnog vijeća nazočni članovi:

1. Maja Hrešć, predstavnica osnivača, predsjednica Upravnog Vijeća
1. Krešimir Grđan, predstavnik osnivača,
1. Robert Dukarić, predstavnik osnivača, 
1. Zvezdana Petrović, predstavnica radnika izabrana od strane Stručnog vijeća Ljekarne Varaždinske županije,
1. Silvija Modrić, predstavnica radnika,

Predsjednica Upravnog vijeća utvrđuje da postoji kvorum za pravovaljano odlučivanje i donošenje odluka. Također konstatira da su sjednici nazočni i: ravnatelj Ljekarne Varaždinske županije Mirko Magić te zapisničar Matija Hlad, dok izostaju gđa Slavica Čelar, predsjednica Stručnog povjerenstva Ljekarne Varaždinske županije, i gđa Vlasta Tuša, voditeljica računovodstva Ljekarne Varaždinske županije, koje su na godišnjem odmoru. 

Predsjednica daje na raspravu predloženi dnevni red.

1. Verifikacija Zapisnika sa 39. sjednice Upravnog vijeća od 21. lipnja 2024. godine,
Referent: Maja Hrešć, predsjednica;

2. Verifikacija Zapisnika sa 40. e-sjednice Upravnog vijeća od 27. lipnja 2024. godine,
Referent: Maja Hrešć, predsjednica;

3. Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 31. svibnja 2024. godine,
Referent: Mirko Magić, ravnatelj (radi odsutstva gđe Vlaste Tuđe, voditeljice računovodstva);

4. Donošenje Odluke o potrebi zapošljavanja dva (2) magistra farmacije (m/ž) na neodređeno vrijeme radi otkaza i zapošljavanja jednog (1) farmaceutskog tehničara (m/ž) na neodređeno vrijeme u Ljekarni Varaždinske županije radi povećanog obima posla,
Referent: Mirko Magić, ravnatelj;

5. Donošenje Odluke o zapošljavanju 4 farmaceutska tehničara - pripravnika na određeno vrijeme u Ljekarni Varaždinske županije putem godišnjih HZZ subvencija (Mjere.hr),
Referent: Mirko Magić, ravnatelj

6. Razno.

[bookmark: _Hlk175039925]Verifikacija Zapisnika sa 39. sjednice Upravnog vijeća od 21. lipnja 2024. godine,
Referent: Maja Hrešć, predsjednica;

	Predsjednica poziva članove da iznesu svoje primjedbe na zapisnik sa 39. sjednice.
	S obzirom da nitko nema primjedbi Predsjednica verificira zapisnik sa 39. sjednice Upravnog vijeća od 21. lipnja 2024. godine.

TOČKA 2. DNEVNOG REDA
Verifikacija Zapisnika sa 40. e-sjednice Upravnog vijeća od 27. lipnja 2024. godine,
Referent: Maja Hrešć, predsjednica;

	Predsjednica poziva članove da iznesu svoje primjedbe na zapisnik sa 40. e-sjednice.
	S obzirom da nitko nema primjedbi Predsjednica verificira zapisnik sa 40. e-sjednice Upravnog vijeća od 27. lipnja 2024. godine.


TOČKA 3. DNEVNOG REDA
Donošenje Odluke o prihvaćanju Financijskog izvješća o poslovanju Ljekarne Varaždinske županije za razdoblje 01. siječnja 2024. godine do 31. svibnja 2024. godine,
Referent: Mirko Magić, ravnatelj;

Financijsko izvješće Ljekarne Varaždinske županije za razdoblje 01.01. — 31.05.2024. godine sastavljeno je prema odredbama Zakona o računovodstvu i primjenom Hrvatskih standarda financijskog izvještavanja.
Iz dostavljenih podataka vidljivo je da su ostvareni:
· Ukupni prihodi 6.445.514,80 €
· Ukupni rashodi 6.235.271,65 €
· Višak prihoda nad rashodima 210.243,15 €.
U usporedbi s istim razdobljem prošle godine, ostvaren je rast ukupnih prihoda za 23,38%, te rast ukupnih rashoda za 21,37 %.
Ako promatramo strukturu prihoda vidljiv je rast prihoda u dijelu poslovanja s Hrvatskim zavodom za zdravstveno osiguranje za 22% odnosno za 48,30% s naslova dopunskog zdravstvenog osiguranja, a isto tako i na svim ostalim vrstama iskazanih prihoda.
Rashodi su također veći, međutim rastu sporije nego prihodi (razlika je 2 postotna boda u korist rashoda).
U cilju racionalizacije troškova i dalje provodimo nužne izmjene i nabave koje su potrebne zbog zakonskih propisa i zahtjeva struke.

TOČKA 4. DNEVNOG REDA
Donošenje Odluke o potrebi zapošljavanja dva (2) magistra farmacije (m/ž) na neodređeno vrijeme radi otkaza i zapošljavanja jednog (1) farmaceutskog tehničara (m/ž) na neodređeno vrijeme u Ljekarni Varaždinske županije radi povećanog obima posla,
Referent: Mirko Magić, ravnatelj;

	Ravnatelj navodi kako je potrebno zaposliti dva magistra farmacije (m/ž) na neodređeno iz razloga što je u 7. i 8. mjesecu dvoje magistara farmacije (m/ž) otkazalo svoje ugovore o radu pa ih treba nadomjestiti. Ravnatelj navodi kako u zadnja 3 natječaja nije bilo prijava no da se nada kako će se to promjeniti.
	Predsjednica zaključuje raspravu istu te otvara glasovanje. 
Upravno vijeće jednoglasno donosi odluku o potrebi zapošljavanja dva magisra farmacije (m/ž) na neodređeno vrijeme.


TOČKA 5. DNEVNOG REDA
Donošenje Odluke o zapošljavanju 4 farmaceutska tehničara - pripravnika (m/ž) na određeno vrijeme u Ljekarni Varaždinske županije putem godišnjih HZZ subvencija (Mjere.hr),
Referent: Mirko Magić, ravnatelj
	
	Ravnatelj navodi kako je potrebno zaposliti 1 farmaceutskog tehničara – pripravnika (m/ž) na određeno iz razloga što je to naša zakonska obaveza i zato što se to usklađuje sa burzom koja sufinancira dio troška rada.
	Predsjednica se zahvaljuje na izloženome te otvara raspravu.
	Navodi kako pozdravlja zapošljavanje mladih ljudi. 
	Upravno vijeće jednoglasno donosi odluku o potrebi zapošljavanja 4 farmaceutska tehničara - pripravnika (m/ž) na određeno vrijeme.

TOČKA 6. DNEVNOG REDA
Razno

	


	Zapisničar:
Matija Hlad
	Predsjednica Upravnog vijeća
Ljekarne Varaždinske županije
Maja Hrešć

